Document ID: /roh_data/filtered/fineweb-2-filterrobots_roh.jsonl.gz/34600

Mintgatant dumondan las audituras ed ils auditurs la derivanza dad in num en furma scritta. Quai fa adina plaschair, cunzunt sche la brev è accumpagnada dad ina bella fotografia. Dunna Ruth Baracchi, che stat a San Murezzan, ma para dad avair sias ragischs en la Val Müstair, ha amis che abiteschan en ina chasa a Schlarigna cun il num «Pinellas». Questa dumonda mha fatg grond rumpatesta. Ma grazia a las lavurs botanicas dal fundatur dal Parc Naziunal Steivan Brunies hai jau chattà soluziuns pussaivlas. Tgi sa, sche quels amis Schlarignots han gugent menta u forsa perfin in schluc anisetta?